Diari Oficial de la Generalitat Valenciana


Sumari del DOGV 5967, del 04-03-2009 (2009/2303)

RESOLUCIÓ de 15 de gener de 2009, de la Direcció General d'Energia de la Conselleria d'Infraestructures i Transport de la Generalitat, per la qual es resol la concurrència de peticionaris a l'autorització administrativa per a la gasificació del municipi de Rojales, en favor de Gas Natural Cegás, SA. Expedients números CBREDE/2005/42/03 i CBREDE/2005/78/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/2303


Data del document
:   15-01-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Rojales
    * empresa privada
    * gas natural

RESOLUCIÓ de 15 de gener de 2009, de la Direcció General d'Energia de la Conselleria d'Infraestructures i Transport de la Generalitat, per la qual es resol la concurrència de peticionaris a l'autorització administrativa per a la gasificació del municipi de Rojales, en favor de Gas Natural Cegás, SA. Expedients números CBREDE/2005/42/03 i CBREDE/2005/78/03. [2009/2303]  
Vist que la companyia Gas Alicante, SA, va presentar amb data 11 de juliol de 2005 davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Rojales, firmat pel tècnic competent i visat pel col·legi oficial corresponent amb data 11 de juliol, l'escrit en el qual sol·licitava que li fora atorgada l'autorització administrativa per a la distribució de gas natural al municipi de Rojales, província d'Alacant (CBREDE/2005/42/03).  
Vist que per Resolució de la Direcció General d'Energia de 7 de novembre de 2008 es procedix a realitzar el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Alicante, SA, a favor d'Endesa Gas Distribución, SA, i tindre esta com a successor universal en tots els procediments en tramitació davant d'esta Direcció General en relació amb instal·lacions de distribució de gas natural, la sol·licitud inicial dels quals corresponia a Gas Alicante, SA.  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent, que es va publicar en els diaris Información i Las Provincias el dia 13 de setembre de 2005, en el Butlletí Oficial de la Província d'Alacant d'1 de setembre de 2005 i en el Diari Oficial de la Generalitat Valenciana de 15 de setembre de 2005.  
D'acord amb la documentació que està en l'expedient, va ser presentat escrit d'al·legacions per l'empresa Gas Natural Cegás, SA, que, en síntesi, manifesta:  
1. Que és part interessada en l'expedient, i ha presentat la sol·licitud d'autorització administrativa per a la gasificació al municipi de Rojales que es tramita en l'expedient corresponent. 2. Que en el projecte presentat per Gas Alicante, SAU, s'observen deficiències tècniques com és, la determinació exacta de la infraestructura de connexió a la xarxa d'APA(1), així com la garantia de subministrament a tota la zona d'expansió de sòl del municipi, perquè es limita a uns quants trams de carrers molt concrets que s'indiquen que seran ampliats a la resta de zona urbana i d'expansió, sense tindre en compte l'elevat cabal que haurà de preveure's per a estes, ni les instal·lacions necessàries per a això, i no té, a més d'una descripció de l'organització, sistemàtiques i recursos destinats a diferents operacions annexes a l'autorització que sol·licita, així com de la concreció de les zones urbanes i urbanitzables. 3. Que d'altra banda, l'empresa al·legant manifesta que el projecte per esta presentat té les característiques que no té el presentat per Gas Alicante, SAU, els avantatges d'este i la posició rellevant que com a empresa distribuïdora té en l'àmbit de la Comunitat Valenciana, així com la fonamentació jurídica que considera d'aplicació.  
Del referit escrit es va traslladar a l'empresa peticionària, que va contestar manifestant, en síntesi, el següent:  
1. Que en el projecte presentat es definixen amb exactitud el total de les suposades deficiències tècniques mencionades en les al·legacions. No obstant això, aclarix certs aspectes relacionats per l'al·legant, com és, que ha sol·licitat de Gas Natural, SDG, SA, el punt de connexió en el gasoducte Redován-Los Montesinos-Torrevieja, des del que eixiria una antena al municipi d'Almoradí i que es prolongaria fins a Rojales; que com a subministrament provisional s'indica la possibilitat de construir un centre d'emmagatzemament de gas fins a l'efectiva connexió al gasoducte, el corresponent projecte constructiu del qual definirà tots els detalls necessaris per a la construcció i posada en marxa d'este; que el projecte té tots els elements tècnics per a garantir el subministrament a les zones urbanes consolidades i a les zones d'expansió del municipi. 2. A continuació, realitza una contestació dels avantatges que com a empresa distribuïdora manté en el mercat de combustibles gasosos.  
Vist que sol·licitat pel Servici Territorial d'Energia informe l'Ajuntament de Rojales, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud d'Endesa Gas Distribución, SA, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat, i ha manifestat el tècnic municipal en l'informe sol·licitat que segons els plans aportats no queda clara la ubicació de l'estació de regulació i mesurament, perquè sembla ubicar-se en un illot pertanyent a la carretera C-3321 de competència autonòmica i, en tot cas, sobre sòl urbanitzable ordenat, dins del sector El Puente; que es proposa en el projecte (Pla núm. 2 de 2) l'encreuament del riu a través del pont Carles III i que no podrà realitzar-se pel referit lloc; i, que, finalment, seran necessàries les autoritzacions municipals oportunes per a l'execució de les obres.  
Del mencionat informe es va traslladar a l'empresa sol·licitant.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió:  
a) A través de gasoducte, sense determinar.  
b) Subministrament provisional, fins a l'obtenció de la connexió definitiva a gasoducte, des d'un centre d'emmagatzemament, amb ubicació no determinada.  
- Estació de regulació i mesurament (ERM)  
Amb rang de pressió APA/MPA(1) de (2+1) doble línia de regulació i cabal 3.000 m³(n)/h, cada una, i està situada en la zona oest del municipi.  
- Xarxa primària i secundària. Característiques:  
La pressió de la xarxa és MPA(1), construïda amb canonada de polietilé PE-100, d'alta densitat SDR 17,6 i diàmetres nominals 200 mm, 160 mm i 110 mm, i longituds respectives de 1.211 m, 380 m i 130 m.  
El detall de la seua distribució en el nucli urbà s'arreplega en el pla número 2 de 2 del projecte amb visat d'11 de juliol de 2005.  
La xarxa secundària prevista que s'ha d'executar és, igualment, amb el mateix tipus de canonada abans indicada, de mitjana densitat SDR 11, tant per a la xarxa projectada en MPB(1), com en la de MPA(1).  
- Pla d'expansió.  
L'ERM i la xarxa primària s'instal·laran durant el primer any a partir de la consecució de l'autorització administrativa d'execució, amb un pla que es diferencia en tres etapes, de les quals, la primera alberga tota la zona que correspon al Nucli Urbà.  
Vist l'escrit presentat per la companyia Gas Natural Cegás, SA, amb data 7 d'octubre de 2005, davant del Servici Territorial d'Energia d'Alacant de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal de Rojales, firmat pel tècnic competent i visat pel col·legi oficial corresponent amb data 6 d'octubre de 2005, perquè li siga atorgada l'autorització administrativa i l'aprovació de projecte per a la distribució de gas natural al municipi de Rojales, província d'Alacant (CBREDE/2005/78/03).  
Vist que el Servici Territorial d'Energia d'Alacant va traslladar a l'empresa Endesa Gas Distribución, SA, de la sol·licitud efectuada per Cegás, SA, a fi de presentar les consideracions que estimara oportunes, sense que conste en l'expedient manifestació efectuada a esta.  
Vist que sol·licitat pel Servici Territorial d'Energia informe l'Ajuntament de Rojales, de conformitat amb l'article 80 del mencionat Reial Decret 1434/2002, de 27 de desembre, no consta en l'expedient resposta a la mencionada sol·licitud.   
Vist que Endesa Gas Distribución, SA, i Gas Natural Cegás, SA, tenen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que és dictada la present resolució, consta justificadament acreditada a esta Direcció General d'Energia per part Endesa Gas Distribución, SA, i Gas Natural Cegás, SA, les dades referides als punts següents:  
- La zona geogràfica per a la qual se sol·licita autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i la documentació presentada amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Vist el contingut de l'informe del Servici Territorial d'Energia d'Alacant, encarregat de la instrucció de l'expedient de sol·licitud.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que existix entre la totalitat de les sol·licituds presentades per a la construcció de les xarxa de distribució de gas natural al terme municipal de Rojales, íntima connexió a l'efecte de la seua resolució, es procedix a la seua acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que ha sigut la forma de la seua iniciació, podrà disposar la seua acumulació a altres amb què guarde identitat substancial o íntima connexió.  
Atés que s'han complit els tràmits reglamentaris en l'expedient instruït a l'efecte.  
Atés els avantatges amb vista a la garantia, a la connexió a través d'antena de distribució de gas natural al municipi de Rojales, a l'abast, la qualitat i les condicions tècniques dels plantejaments realitzats a través de les sol·licituds tramitades, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
La concurrència de peticionaris a l'autorització administrativa per a la gasificació del municipi de Rojales a favor de Gas Natural Cegás, SA, que denega la resta de sol·licituds que ho conformen i que han sigut acumulades al present expedient, amb les condicions i característiques següents:  
- Subjecte: Gas Natural Cegás, SA.  
- Tipus de gas: gas natural.  
- Punt de connexió:  
Situat a l'oest del municipi de Rojales procedix del gasoducte Redován-Los Montesinos-Torrevieja, que disposa d'autorització administrativa, amb rang de pressió APA(1). Es projecta una extensió de l'antena de subministrament per al dit municipi i el seu rang de pressió és MPB(1).  
Cabal màxim: 4.356 m³ (n)/h.  
- Estacions de regulació i mesurament (ERM):  
Dos ERM, amb regulació i pressió MPB/MPA(1), i cabal nominal de 2.500 m³ (n)/h, cada una d'estes.  
La primera per a subministrar a les zones urbanitzades, està situada en el c/ del Nord i la segona en l'encreuament del c/ Nou amb el c/ de les Corts per a regulació de la zona de nucli urbà.  
- Traçat i característiques de la canonada:  
Des del punt de connexió citat, la canonada de la xarxa bàsica té una pressió MPB(1), està executada amb material polietilé PE-100, qualitat SDR 17,6 amb diàmetre de 200 mm, i té una longitud de 1.278 m, que finalitza en cada una de les ERM referides.  
La xarxa secundària, amb pressió MPA(1), té l'origen respectiu en cada una de les ERM, per a donar subministrament, tant al nucli urbà, com a la zona d'urbanitzacions, per mitjà de canonada de polietilé PE-100, qualitat SDR 17,6 amb diàmetre de 200 mm, i longitud de 3.173 m, d'acord amb el detall arreplegat en el Pla 057-BT 9.1. Rev 0.1. del projecte visat amb data 6 d'octubre de 2005.  
Les canonades discorren a una profunditat de 0,60 m a les voreres, en condicions normals, i és de 0,80 m per als altres tipus de terreny.  
- Zona geogràfica  
Les zones urbanes qualificades com a tals en el vigent pla general d'ordenació urbana i aquelles altres actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
Les condicions a què està sotmesa la present resolució de concurrència són les següents:  
Primera. Les instal·lacions que s'han de construir es faran d'acord amb el projecte tècnic d'execució, amb les característiques contingudes en la seua sol·licitud per a l'obtenció de l'autorització administrativa i l'aprovació d'este, que han de presentar en el Servici Territorial d'Energia d'Alacant dins del termini de tres mesos, comptadors a partir de la data de la notificació de la present resolució i, en tot cas, es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat per Reial Decret 919/2006, de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
Segona. En relació amb el projecte tècnic d'execució haurà de fer-se menció, d'acord amb les característiques que estan arrepleguades en el resolc únic, dels punts següents:  
a) Descripció concreta de la delimitació geogràfica, així com la dels vials que la limiten, corresponent a cada una de les fases compreses en els plans d'expansió i assenyalats en el Pla núm. 160-XU 1.1. Rev.01 del projecte.  
b) Situació urbanística i administrativa actualitzada de les àrees que comprenen cada una de les fases d'expansió, d'acord amb el vigent pla general d'ordenació urbana, i en particular de les actuacions urbanístiques amb planejament aprovat, les quals s'acreditaran per mitjà de l'oportú certificat urbanístic.  
(1) APA: 4 bar< P = 16 bar  
MPB: 0,4 bar< P = 4 bar  
MPA: 0,05 bar < P = 0,4 bar  
La present resolució no es definitiva en via administrativa i contra la qual es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 15 de gener de 2009.- El director general d'Energia: Antonio Cejalvo Lapeña.